രാമചന്ദ്രബാബു

മലയാളചലച്ചിത്രരംഗത്തെ ഒരു ഛായാഗ്രാഹകനായിരുന്നു കെ. രാമചന്ദ്രബാബു. 125-ലേറെ മലയാളചലച്ചിത്രങ്ങളുടെ ഛായാഗ്രഹണം നിർവ്വഹിച്ച അദ്ദേഹം തമിഴ്, തെലുഗു, ഹിന്ദി, അറബി, ഇംഗ്ലീഷ് എന്നീ ഭാഷകളിലെ ചിത്രങ്ങളിലും പ്രവർത്തിച്ചിട്ടുണ്ട്.ഔദ്യോഗിക ബയോഡേറ്റ നിരവധി ഡോക്യുമെന്ററികളുടെയും പരസ്യചിത്രങ്ങളുടെയും ഛായാഗ്രഹണവും നിർവ്വഹിച്ച അദ്ദേഹത്തിന് നാലു തവണ മികച്ച ഛായാഗ്രാഹകനുള്ള കേരള സംസ്ഥാന ചലച്ചിത്രപുരസ്കാരം ലഭിച്ചിട്ടുണ്ട്. 2019 ഡിസംബർ 21-ന് ഹൃദയാഘാതം മൂലം അദ്ദേഹം അന്തരിച്ചു.

 ജീവിതരേഖ 
തമിഴ് നാട്ടിലെ ചെങ്കൽപ്പട്ട് ജില്ലയിലെ മധുരാന്തകത്തിൽ 1947 ഡിസംബർ 15-നാണ് കെ.പി. കുഞ്ഞൻ പിള്ള-പി.കെ പത്മിനിദമ്പതികളുടെ പുത്രനായി രാമചന്ദ്രബാബു ജനിച്ചത്. ലതികാറാണി ആണ് ഭാര്യ, സോഫ്റ്റ് വെയർ എഞ്ചിനീർ മാരായ അഭിഷേക്, അഭിലാഷ് എന്നിവർ മക്കളാണ്. പ്രശസ്ത ഛായാഗ്രാഹകൻ രവി. കെ. ചന്ദ്രൻ സഹോദരനാണ്. അഡ്വ. രാജേന്ദ്രബാബു,(ചെന്നൈ), ശശിധരൻ, യതീന്ദ്രസ്റ്റാലിൻ,ഇന്ദ്രാ സുകുമാരൻ, ചന്ദ്രകല ആർ എസ് കുമാർ, അരുൺ കുമാർ എന്നിവർ കൂടപ്പിറപ്പുകളാണ്.മാതൃഭൂമി പേജ്.1.2019 ഡിസംബർ 22  
1966-ൽ മദ്രാസ് ലൊയോള കോളേജിൽ നിന്ന് രസതന്ത്രത്തിൽ ബിരുദം നേടിയ അദ്ദേഹം ഛായാഗ്രഹണം പഠിക്കുന്നതിനായി പൂനെ ഫിലിം ഇൻസ്റ്റിറ്റ്യൂട്ടിലേക്കു പോയി. അവിടെവച്ച് പിൽക്കാലത്ത് സംവിധായകരായി മാറിയ ബാലു മഹേന്ദ്ര, ജോൺ എബ്രഹാം, കെ.ജി. ജോർജ്ജ് എന്നിവരുമായി അദ്ദേഹം സൗഹൃദത്തിലായി.Remembering Film Institute Days: Friends from Kerala  1971-ൽ ഛായാഗ്രഹണത്തിൽ ഡിപ്ലോമ നേടി.

കോഴ്സ് പൂർത്തിയാക്കുന്നതിനു മുൻപു തന്നെ 1972-ൽ പുറത്തിറങ്ങിയ വിദ്യാർത്ഥികളേ ഇതിലേ ഇതിലേ എന്ന ചിത്രത്തിലൂടെ അദ്ദേഹം സിനിമാരംഗത്ത് അരങ്ങേറ്റം കുറിച്ചു.കെ.ബി. വേണുവുമായുള്ള അഭിമുഖം ജോൺ എബ്രഹാമിന്റെയും തിരക്കഥാകൃത്തായ എം. ആസാദിന്റെയും ആദ്യചിത്രം കൂടിയായിരുന്നു അത്. നിർമ്മാല്യം (1973), സ്വപ്നാടനം (1976) എന്നീ ചിത്രങ്ങളിൽ പ്രവർത്തിച്ചതോടെ അദ്ദേഹം ചലച്ചിത്രരംഗത്ത് ഛായാഗ്രാഹകനായി ശ്രദ്ധിക്കപ്പെട്ടു. യഥാക്രമം എം.ടി. വാസുദേവൻ നായർ, കെ.ജി. ജോർജ്ജ് എന്നിവരുടെ ആദ്യ സംവിധാനസംരംഭങ്ങളായിരുന്നു ഇവ.

രാമു കാര്യാട്ട് സംവിധാനം ചെയ്ത് 1976-ൽ പുറത്തിറങ്ങിയ ദ്വീപ് ആണ് രാമചന്ദ്രബാബുവിന്റെ ആദ്യ ബഹുവർണ്ണചിത്രം (ഈസ്റ്റ്മാൻ കളർ). ഈ ചിത്രത്തിലൂടെ മികച്ച ഛായാഗ്രാഹനകനുള്ള ആദ്യ സംസ്ഥാന ചലച്ചിത്രപുരസ്കാരം അദ്ദേഹം നേടി. ഭരതൻ സംവിധാനം ചെയ്ത രതിനിർവേദം (1978), ചാമരം (1980), ഹരിഹരൻ സംവിധാനം ചെയ്ത ഒരു വടക്കൻ വീരഗാഥ എന്നീ ചിത്രങ്ങളിലൂടെ മൂന്നു തവണ കൂടി സംസ്ഥാന പുരസ്കാരങ്ങൾ അദ്ദേഹത്തെ തേടിയെത്തി.

ഛായാഗ്രഹണത്തിലെ സാങ്കേതിക പുരോഗതികൾ മലയാളസിനിമയിലേക്കു കൊണ്ടുവരുന്നതിൽ രാമചന്ദ്രബാബു ഒരു മുഖ്യപങ്കു വഹിച്ചു. ദക്ഷിണേന്ത്യയിൽ ചിത്രീകരിച്ച ആദ്യ സിനിമാസ്കോപ് ചലച്ചിത്രമായ അലാവുദീനും അത്ഭുതവിളക്കും (1979) എന്ന ചിത്രത്തിന്റെ ഛായാഗ്രഹണം നിർവ്വഹിച്ചത് രാമചന്ദ്രബാബുവാണ്. ഐ.വി. ശശി സംവിധാനം ചെയ്ത ഈ ചിത്രത്തിൽ കമലഹാസൻ, രജനികാന്ത്, ജയഭാരതി തുടങ്ങിയ പ്രമുഖതാരങ്ങൾ അഭിനയിച്ചുവെങ്കിലും ചിത്രത്തിന്റെ റിലീസ് വൈകി. മറ്റൊരു സിനിമാസ്കോപ് ചിത്രമായ തച്ചോളി അമ്പു (1978) അതിനേക്കാൾ മുൻപ് പുറത്തിറങ്ങുകയും ദക്ഷിണേന്ത്യയിലെ ആദ്യ സിനിമാസ്കോപ് ചിത്രമെന്ന ഖ്യാതി പ്രസ്തുത ചിത്രം സ്വന്തമാക്കുകയും ചെയ്തു.http://www.filmiparadise.com/navodaya-studio_proflile.html മലയാളത്തിലെ ആദ്യ 70mm ചലച്ചിത്രമായ പടയോട്ടത്തിന്റെ (1982) ഛായാഗ്രാഹകനും രാമചന്ദ്രബാബുവാണ്. തച്ചോളി അമ്പുവിന്റെ നിർമ്മാതാക്കളായ നവോദയ നിർമ്മിച്ച് ജിജോ പുന്നൂസ് സംവിധാനം ചെയ്ത ഈ ചിത്രം സിനിമാസ്കോപ്പിൽ ചിത്രീകരിച്ച ശേഷം സാങ്കേതികവിദ്യയുടെ സഹായത്താൽ 70mm-ലേക്ക് മാറ്റുകയായിരുന്നു.

 ചലച്ചിത്രങ്ങൾ 
 നം. വർഷം ഭാഷ ചലച്ചിത്രം സംവിധായകൻ 1  1972  മലയാളം  വിദ്യാർഥികളെ ഇതിലെ ഇതിലെ  ജോൺ എബ്രഹാം 2  1973  മലയാളം  റാഗിംഗ്  എൻ.എൻ. പിഷാരടി  3  1973  മലയാളം  മനസ്സ്‌  ഹമീദ് കാക്കരശ്ശേരി 4  1973  മലയാളം  നിർമ്മാല്യം  എം.ടി. വാസുദേവൻ നായർ 5  1976  മലയാളം  അഗ്നിപുഷ്പം  ജേസി 6  1976  മലയാളം  സൃഷ്ടി  കെ.ടി. മുഹമ്മദ് 7  1976  മലയാളം  സ്വപ്നടാനം  കെ.ജി. ജോർജ്ജ് 8  1976  മലയാളം  രാജാങ്കണം  ജേസി 9  1977  മലയാളം  ദ്വീപ്  രാമു കാര്യാട്ട് 10  1977  മലയാളം  അമ്മേ അനുപമേ  കെ.എസ്. സേതുമാധവൻ 11  1977  മലയാളം  വീട്‌ ഒരു സ്വർഗ്ഗം  ജേസി 12  1977  മലയാളം  ഇതാ ഇവിടെ വരെ  ഐ.വി. ശശി 13  1977  മലയാളം  സ്നേഹ യമുന  ബൽത്താസർ 14  1977  തെലുഗു  തൊലിരേയി ഗഡിചിന്തി  കെ.എസ്. രാമ റെഡ്ഡി 15  1977  മലയാളം  രണ്ട് ലോകം  ജെ. ശശികുമാർ 16  1978  മലയാളം  രതിനിർവേദം  ഭരതൻ 17  1977  തമിഴ്  അഗ്രഹാരത്തിൽ കഴുതൈ  ജോൺ എബ്രഹാം 18  1978  മലയാളം  ഏകാകിനി  ജി.എസ്. പണിക്കർ 19  1978  മലയാളം  വാടകയ്ക്കൊരു ഹൃദയം  ഐ.വി. ശശി 20  1978  മലയാളം  ഓണപ്പുടവ  കെ.ജി. ജോർജ്ജ് 21  1978  മലയാളം  മണ്ണ്  കെ.ജി. ജോർജ്ജ് 22  1978  മലയാളം  ബന്ധനം  എം.ടി. വാസുദേവൻ നായർ 23  1978  മലയാളം  ഉദയം കിഴക്കു തന്നെ  പി.എൻ. മേനോൻ 24  1978  മലയാളം  നക്ഷത്രങ്ങളേ കാവൽ  കെ.എസ്. സേതുമാധവൻ 25  1979  മലയാളം  അലാവുദ്ദീനും അത്ഭുതവിളക്കും  ഐ.വി. ശശി 26  1979  തമിഴ്  അലാവുദീനും അർപുതവിളക്കും  ഐ.വി. ശശി 27  1979  തമിഴ്  ഒരേയ് വാനം ഒരേയ് ഭൂമി  ഐ.വി. ശശി 28  1979  തമിഴ്  ദേവതൈ  പി.എൻ. മേനോൻ 29  1979  മലയാളം  ഏഴാം കടലിൻ അക്കരെ  ഐ.വി. ശശി 30  1980  മലയാളം  വിൽക്കാനുണ്ട് സ്വപ്നങ്ങൾ  എം. ആസാദ് 31  1980  മലയാളം  കാന്തവലയം  ഐ.വി. ശശി 32  1980  മലയാളം  ചാമരം  ഭരതൻ 33  1980  മലയാളം  ശിശിരത്തിൽ ഒരു വസന്തം  കേയാർ 34  1980  ഹിന്ദി  പഠിത  ഐ.വി. ശശി 35  1980  മലയാളം  മേള  കെ.ജി. ജോർജ്ജ് 36  1980  തമിഴ്  സാവിത്രി  ഭരതൻ 37  1981  മലയാളം  നിദ്ര  ഭരതൻ 38  1981  മലയാളം  മണിയൻ പിള്ള അഥവാ മണിയൻ പിള്ള  ബാലചന്ദ്രമേനോൻ 39  1981  മലയാളം  കോലങ്ങൾ  കെ.ജി. ജോർജ്ജ് 40  1982  മലയാളം  യവനിക  കെ.ജി. ജോർജ്ജ് 41  1982  മലയാളം  പാളങ്ങൾ  ഭരതൻ 42  1982  മലയാളം  ആലോലം  മോഹൻ 43  1982  മലയാളം  പടയോട്ടം  ജിജോ പുന്നൂസ് 44  1982  മലയാളം  മർമ്മരം  ഭരതൻ 45  1982  മലയാളം  വാരിക്കുഴി  എം.ടി. വാസുദേവൻ നായർ 46  1982  മലയാളം  ഇന്നല്ലെങ്കിൽ നാളെ  ഐ.വി. ശശി 47  1983  മലയാളം  സന്ധ്യയ്ക്കു വിരിഞ്ഞ പൂവ്‌  പി.ജി. വിശ്വംഭരൻ 48  1983  മലയാളം  ഈറ്റില്ലം  ഫാസിൽ 49  1983  മലയാളം  പിൻനിലാവ്  പി.ജി. വിശ്വംഭരൻ 50  1983  മലയാളം  സാഗരം ശാന്തം  പി.ജി. വിശ്വംഭരൻ 51  1983  മലയാളം  മറക്കില്ലൊരിക്കലും  ഫാസിൽ 52  1983  മലയാളം  ഒന്നു ചിരിക്കൂ  പി.ജി. വിശ്വംഭരൻ 53  1984  മലയാളം  ഒന്നാണു നമ്മൾ  പി.ജി. വിശ്വംഭരൻ 54  1984  മലയാളം  ആദാമിന്റെ വാരിയെല്ല്  കെ.ജി. ജോർജ്ജ് 55  1984  മലയാളം  ഉണരൂ  മണിരത്നം 56  1984  മലയാളം  ഒരു കൊച്ചു കഥ ആരും പറയാത്ത കഥ  പി.ജി. വിശ്വംഭരൻ 57  1985  മലയാളം  വെള്ളരിക്കാപ്പട്ടണം  തോമസ് ബെർളി 58  1985  തമിഴ്  പാടും വാനമ്പാടി  ജയകുമാർ 59  1985  തമിഴ്  പകൽ നിലാവ്  മണിരത്നം 60  1985  മലയാളം  ഇവിടെ ഈ തീരത്ത്  പി.ജി. വിശ്വംഭരൻ 61  1985  മലയാളം  ഈ ലോകം ഇവിടെ കുറെ മനുഷ്യർ  പി.ജി. വിശ്വംഭരൻ 62  1985  മലയാളം  ദൈവത്തെയോർത്ത്  ആർ. ഗോപി 63  1986  മലയാളം  ഇതിലെ ഇനിയും വരൂ  പി.ജി. വിശ്വംഭരൻ 64  1986  തമിഴ്  മന്ദിര പുന്നഗൈ  തമിഴ് അഴകൻ 65  1986  മലയാളം  എന്ന് നാഥന്റെ നിമ്മി  സാജൻ 66  1988  മലയാളം  അച്ചുവേട്ടന്റെ വീട്  ബാലചന്ദ്രമേനോൻ 67  1988  മലയാളം  കനകാംബരങ്ങൾ  എൻ. ശങ്കരൻനായർ 68  1988  മലയാളം  പുരവൃത്തം  ലെനിൻ രാജേന്ദ്രൻ 69  1988  മലയാളം  ഊഴം  ഹരികുമാർ 70  1988  മലയാളം  മറ്റൊരാൾ  കെ.ജി. ജോർജ്ജ് 71  1989  തമിഴ്  കാതൽ ഏനും നദിയിനിലെ  എം.കെ.ഐ. സുകുമാരൻ 72  1989  മലയാളം  ഒരു വടക്കൻ വീരഗാഥ  ഹരിഹരൻ 73  1989  മലയാളം  ഉത്തരം  പവിത്രൻ 74  1989  മലയാളം  അശോകന്റെ അശ്വതിക്കുട്ടിക്ക്  വിജയൻ കാരോട്ട് 75  1990  മലയാളം  ബ്രഹ്മരക്ഷസ്സ്  വിജയൻ കാരോട്ട് 76  1990  മലയാളം  ഈ കണ്ണിക്കൂടി  കെ.ജി. ജോർജ്ജ് 77  1990  മലയാളം  രാധാമാധവം  സുരേഷ് ഉണ്ണിത്താൻ 78  1991  മലയാളം  മന്മഥശരങ്ങൾ  ബേബി 79  1991  മലയാളം  മുഖചിത്രം  സുരേഷ് ഉണ്ണിത്താൻ 80  1991  മലയാളം  കടിഞ്ഞൂൽ കല്യാണം  രാജസേനൻ 81  1991  മലയാളം  നീലഗിരി  ഐ.വി. ശശി 82  1991  മലയാളം  ഇരിക്കൂ എം.ഡി. അകത്തുണ്ട്  പി.ജി. വിശ്വംഭരൻ 83  1992  മലയാളം  ആധാരം  ജോർജ്ജ് കിത്തു 84  1992  മലയാളം  പൊന്നുരുക്കും പക്ഷി  വൈശാഖൻ 85  1992  മലയാളം  എന്റെ പൊന്നുതമ്പുരാൻ  എ.ടി. അബു 86  1992  മലയാളം  മുഖമുദ്ര  അലി അക്ബർ 87  1992  മലയാളം  ഫസ്റ്റ് ബെൽ  പി.ജി. വിശ്വംഭരൻ 88  1992  മലയാളം  സവിധം  ജോർജ്ജ് കിത്തു 89  1992  മലയാളം  സൂര്യഗായത്രി  അനിൽ 90  1993  മലയാളം  വെങ്കലം  ഭരതൻ 91  1993  മലയാളം  ആലവട്ടം  രാജു അംബരൻ 92  1993  മലയാളം  പ്രവാചകൻ  പി.ജി. വിശ്വംഭരൻ 93  1993  മലയാളം  ഗസൽ  കമൽ 94  1993  മലയാളം  ബന്ധുക്കൾ ശത്രുക്കൾ  ശ്രീകാരൻ തമ്പി 95  1993  മലയാളം  ഭൂമിഗീതം  കമൽ 96  1994  മലയാളം  കുടുംബവിശേഷം  അനിൽ ബാബു 97  1994  മലയാളം  നന്ദിനി ഓപ്പോൾ  മോഹൻ കുപ്ലേരി 98  1994  മലയാളം  ഗമനം  ശ്രീപ്രകാശ് 99  1995  മലയാളം  സർഗ്ഗവസന്തം  അനിൽ ദാസ് 100  1995  മലയാളം  സമുദായം  അമ്പിളി 101  1995  മലയാളം  തോവാളപ്പൂക്കൾ  സുരേഷ് ഉണ്ണിത്താൻ 102  1996  മലയാളം  സല്ലാപം  സുന്ദർദാസ് 103  1996  മലയാളം  ഹാർബർ  അനിൽ ബാബു 104  1996  മലയാളം  കുങ്കുമച്ചെപ്പ്  തുളസീദാസ് 105  1997  മലയാളം  കുടമാറ്റം  സുന്ദർദാസ് 106  1997  മലയാളം  കാരുണ്യം  ലോഹിതദാസ് 107  1997  മലയാളം  ഋഷ്യശൃംഗൻ  സുരേഷ് ഉണ്ണിത്താൻ 108  1998  മലയാളം  കന്മദം  ലോഹിതദാസ് 109  1998  മലയാളം  ഇലവങ്കോടുദേശം  കെ.ജി. ജോർജ്ജ് 110  1999  മലയാളം  ആകാശഗംഗ  വിനയൻ 111  1999  മലയാളം  സാഫല്യം  ജി.എസ്. വിജയൻ 112  1999  മലയാളം  ഇംഗ്ലീഷ് മീഡിയം  പ്രദീപ് ചോക്ലി 113  2000  മലയാളം  വർണ്ണക്കാഴ്ചകൾ  സുന്ദർദാസ് 114  2002  മലയാളം  പുത്തൂരംപുത്രി ഉണ്ണിയാർച്ച  പി.ജി. വിശ്വംഭരൻ 115  2002  മലയാളം  നക്ഷത്രക്കണ്ണുള്ള രാജകുമാരൻ അവനുണ്ടൊരു രാജകുമാരി  രാജസേനൻ 116  2003  ഇംഗ്ലീഷ്  ബിയോണ്ട് ദ സോൾ  രാജീവ് അഞ്ചൽ 117  2003  മലയാളം  സ്വപ്നം കൊണ്ട്‌ തൂലഭരം  രാജസേനൻ 118  2004  മലയാളം  കണ്ണിനും കണ്ണാടിക്കും  സുന്ദർദാസ് 119  2004  മലയാളം  അഗ്നിനക്ഷത്രം  കരീം 120  2005  മലയാളം  കല്യാണക്കുറിമാനം  ഉദയകുമാർ 121  2005  മലയാളം  ഉടയോൻ  ഭദ്രൻ 122  2005  മലയാളം  മയൂഖം  ഹരിഹരൻ 123  2006  അറബി  അൽ ബൂം  ഖാലിദ് അൽ സദ്ജാലി 124  2007  മലയാളം  ഭരതൻ  അനിൽ ദാസ് 125  2008  മലയാളം  മിഴികൾ സാക്ഷി  അശോക് ആർ. നാഥ് 126  2008  ഇംഗ്ലീഷ്  പകൽ നക്ഷത്രങ്ങൾ  മാർക്ക് റേറ്ററിംഗ് 127  2008  മലയാളം  യുഗപുരുഷൻ  രാജീവ് നാഥ് 128  2010  മലയാളം  കടാക്ഷം  ആർ. സുകുമാരൻ 129  2010  മലയാളം  ഇങ്ങനെയും ഒരാൾ  ശശി പറവൂർ 130  2010  മലയാളം  പൈറേറ്റ്സ് ബ്ലഡ്  കബീർ റാവുത്തർ 131  2011  മലയാളം  വെൺശംഖുപോൽ  അശോക് ആർ. നാഥ്

 പുറത്തിറങ്ങാത്ത ചലച്ചിത്രങ്ങൾ
 കാതൽ വിടുതലൈ (തമിഴ്) – സംവിധാനം: ജയകുമാർ
 പുതിയ സ്വരങ്ങൾ (തമിഴ്) – സംവിധാനം: വിജയൻ
 പുതുമഴത്തുള്ളികൾ (മലയാളം) – സംവിധാനം: രാഘവൻ
 കവാടം (മലയാളം) – സംവിധാനം: കെ.ആർ. ജോഷി

 പുരസ്കാരങ്ങൾ 
 മികച്ച ഛായാഗ്രാഹകനുള്ള കേരള സംസ്ഥാന ചലച്ചിത്രപുരസ്കാരം
 1976 – ദ്വീപ്
 1978 – രതിനിർവേദം
 1980 – ചാമരം
 1989 – ഒരു വടക്കൻ വീരഗാഥ
 കേരള ഫിലിം ക്രിട്ടിക്സ് പുരസ്കാരം
 1981 – നിദ്ര
 2009 – കടാക്ഷം
 സിനിമാ മാസിക പുരസ്കാരം (1973) – നിർമ്മാല്യം
 രംഗം മാസിക പുരസ്കാരം (1977) – ഇതാ ഇവിടെ വരെ
 ഫിലിം ഫാൻസ് അസോസിയേഷൻ പുരസ്കാരം (1981) – യവനിക
 നാന സിനിമാ വാരിക പുരസ്കാരം (1982) – യവനിക
 ഫിലിം ആർട്ട്സ് ക്ലബ് കൊച്ചിൻ പുരസ്കാരം
 1989 – ഒരു വടക്കൻ വീരഗാഥ
 1993 – ഗസൽ
 ജോൺസൺസ് ഏഷ്യാനെറ്റ് ചലച്ചിത്രപുരസ്കാരം (1998) – കന്മദം
 എസ്.ഐ.സി.എ. ആജീവനാന്ത പുരസ്കാരം (2008)
 കലാകേരളം പുരസ്കാരം (2008)
 വയലാർ സാംസ്കാരിക വേദി പുരസ്കാരം (2010) – യുഗപുരുഷൻ

 വഹിച്ച സ്ഥാനങ്ങൾ 
 ടെക്നിക്കൽ കമ്മിറ്റി ചെയർമാൻ – 1997 അന്താരാഷ്ട്ര ചലച്ചിത്രോത്സവം (ഇന്ത്യ)
 ടെക്നിക്കൽ കമ്മിറ്റി അംഗം – 1999 അന്തർദേശീയ ചലച്ചിത്രോത്സവം (കേരളം)
 ജൂറി – കേരള സംസ്ഥാന ടെലിവിഷൻ പുരസ്കാര കമ്മിറ്റി 1998
 ജൂറി – പത്മരാജൻ ചലച്ചിത്രപുരസ്കാര കമ്മിറ്റി 1998
 ജൂറി – ഏഷ്യാനെറ്റ് ചലച്ചിത്രപുരസ്കാര കമ്മിറ്റി 2002
 ജൂറി – ജോൺ എബ്രഹാം ചലച്ചിത്രപുരസ്കാര കമ്മിറ്റി 2003
 റിസോഴ്സ് പേഴ്സൺ –  മാക്റ്റ ചലച്ചിത്ര കളരി
 ജൂറി –  എസ്.ഐ.സി.എ. പുരസ്കാരങ്ങൾ 2002
 എക്സിക്യൂട്ടിവ് കമ്മിറ്റി അംഗം – 2003 കേരള ചലച്ചിത്ര അക്കാദമി
 ജൂറി – അരവിന്ദൻ പുരസ്കാരം 2004
 ജൂറി – മാതൃഭൂമി ചലച്ചിത്രപുരസ്കാരങ്ങൾ 2003
 ജൂറി – എസ്.ഐ.സി.എ. പുരസ്കാരങ്ങൾ 2006
 ജൂറി – ജെ.സി. ദാനിയേൽ പുരസ്കാരം 2009
 പ്രസിഡന്റ് – ഇന്ത്യൻ സൊസൈറ്റി ഓഫ് സിനിമാറ്റോഗ്രാഫേഴ്സ്
 വൈസ് ചെയർമാൻ – മാക്റ്റ
 ജനറൽ സെക്രട്ടറി – മാക്റ്റ
 പ്രസിഡന്റ് – മാക്റ്റ സിനിമാറ്റോഗ്രാഫേഴ്സ് യൂണിയൻ
 വൈസ് പ്രസിഡന്റ് – മാക്റ്റ ഫെഡറേഷൻ
 പ്രസിഡന്റ് – മാക്റ്റ ഫെഡറേഷൻ

 ചിത്രശാല 

 അവലംബം 

 പുറത്തേക്കുള്ള കണ്ണികൾ 




വർഗ്ഗം:1947-ൽ ജനിച്ചവർ
വർഗ്ഗം:ഡിസംബർ 15-ന് ജനിച്ചവർ
വർഗ്ഗം:മലയാളചലച്ചിത്രഛായാഗ്രാഹകർ
വർഗ്ഗം:മികച്ച ഛായാഗ്രാഹകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ഡിസംബർ 21-ന് മരിച്ചവർ
വർഗ്ഗം:2019-ൽ മരിച്ചവർ